**ছিট করঞ্জী** (বৈজ্ঞানিক নাম: *Sumalia daraxa(Doubleday)*) নিমফ্যালিডি পরিবার এবং লিমিনিটিডিনি উপগোত্র এবং সুমালিয়া বর্গের অন্তর্ভুক্ত মাঝারী আকারের প্রজাপতি।প্রথম দর্শনে এই প্রজাতির সনাক্তকরণে প্রায়শই তুঁতচিল প্রজাতির সাথে ভ্রম হয়।

আকার
----

ছিট করঞ্জী প্রসারিত অবস্থায় ডানার মাপ ৬০-৭০ মিলিমিটার।

উপপ্রজাতি
---------

ভারতে প্রাপ্ত ছিট করঞ্জী এর উপপ্রজাতি হল-

* *Sumalia daraxa daraxa* (Doubleday, [1848]) – Sylhet Green Commodore

বিস্তার
-------

ভারত এর উত্তরাঞ্চল থেকে অরুণাচল প্রদেশ এবং উত্তর-পূর্ব ভারতের পার্বত্য অঞ্চল, পশ্চিমবঙ্গ (দার্জিলিং), নেপাল, ভুটান, বাংলাদেশ এবং উত্তর মায়ানমারে এদের দেখা যায়।

বর্ণনা
------

প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

স্ত্রী এবং পুরুষ উভয় নমুনারই ডানার উপরিতল কালচে বাদামী এবং গাঢ় বাদামীর সংমিশ্রণ। সামনের এবং পিছনের উভয় ডানারই উপরিপৃষ্ঠে ঈষদ্‌ সবুজ তীর্যক ডিসকাল বন্ধনী বর্তমান যা সংযুক্ত ভাবে সামনের ডানার এপিকাল অংশের ইষদ‌ সবুজ ছোপগুলির দিকে বেঁকে গেছে। ঈষদ্ সবুজ এপিকাল ছোপগুলির উপড়ের দিকে ক্রমশ ক্ষুদ্রাকার। টর্নাস লাল ও কালো ছোটো ছোপের (প্রতিটি প্রায় চতুকৌনিক ছোপের কেন্দ্রস্থলে একটি করে ছোট কালো ছোপ) একটি সংগঘবদ্ধ সারি প্বার্শপ্রান্তরেখার প্রায় সমান্তরাল ভাবে একটি কম স্পষ্ট বন্ধনীর ন্যায় বিস্তৃত রয়েছে সামনের ডানার এপিকাল অংশ থেকে পিছনের ডানার টর্নাস পর্যন্ত।

আচরণ
----

এদের উড়ান খুব শক্তিশালী এবং দ্রুত। পার্বত্য জঙ্গলের ফাঁকা পরিষ্কার জায়গায়, ভিজে স্যাঁতস্যাঁতে পাকা অথবা কাঁচা মাটির রাস্তা এদের পছন্দের বিচরণ ক্ষেত্র। এছাড়া ছোট নদী অথবা ঝর্নার পার্শ্ববর্তী অঞ্চল এদের পছন্দের জায়গা। ভিজে মাটি এবং পশুর বিষ্ঠাতে এদের বশ্যে থাকতে দেখা যায়। জঙ্গল পাহাড়ের ৩০০-২১০০ মিটার উচ্চতা পর্যন্ত এদের বিচরণ ও গতিবিধি নথিভুক্ত রয়েছে। মূলত মে থেকে আগস্ট এবং নভেম্বর মাসে এদের দেখা মেলে। স্ত্রী নমুনার দর্শন মেলে অতি কদাচিৎ।

চিত্রশালা
---------

তথ্যসূত্র
---------

1. ↑  "*Sumalia* Moore, [1898]" at Markku Savela's *Lepidoptera and Some Other Life Forms*
2. 1 2  *A Pictorial Guide Butterflies of Gorumara National Park* (2013 সংস্করণ)। Department of Forests Government of West Bengal। পৃষ্ঠা 215।
3. ↑  Isaac, Kehimkar (২০০৮)। *The book of Indian Butterflies*। New Delhi। পৃষ্ঠা ৩৬৬।publisher=Oxford University Press। আইএসবিএন 978 019569620 2।
4. ↑  "*Sumalia daraxa* (Doubleday, [1848]) - Green Commodore"। *Butterflies of India*। সংগ্রহের তারিখ ২৮ মে ২০২৩।
5. ↑  R.K. Varshney; Smetacek, Peter (২০১৫)। *A Synoptic Catalogue of the Butterflies of India*। New Delhi: Butterfly Research Centre, Bhimtal & Indinov Publishing, New Delhi। পৃষ্ঠা 199। আইএসবিএন 978-81-929826-4-9। ডিওআই:10.13140/RG.2.1.3966.2164। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  Gogoi, R. Chetry, A. & Bhuyan, A. Diversity and species richness of butterfly in soraipung range of Dehing Patkai National Park, Assam, India. JoBAZ 84, 6 (2023).
7. ↑  Isaac, Kehimkar (২০১৬)। BHNS Field Guides Butterflies of India। Mumbai: Bombay Natural History Society। পৃষ্ঠা 407। আইএসবিএন 9789384678012।
8. ↑  Sondhi, Sanjay; Kunte, Krushnamegh (২০১৪)। *Butterflies and Moths of Pakke Tiger Reserve*। Dehradun। পৃষ্ঠা 94।publisher=Titli Trust and Indian Foundation for Butterflies। আইএসবিএন 978-93-5126-899-4।

বহিঃসংযোগ
---------


উইকিমিডিয়া কমন্সে **ছিট করঞ্জী** সংক্রান্ত মিডিয়া রয়েছে।

উইকিপ্রজাতিতে-এ বিষয় সম্পর্কিত তথ্য রয়েছে: ***Sumalia daraxa***